Zadeva C-547/10 P

Švicarska konfederacija

proti

Evropski komisiji

„Pritožba — Zunanji odnosi — Sporazum med Evropsko skupnostjo in Švicarsko konfederacijo o zračnem prometu — Uredba (EGS) št. 2408/92 — Dostop letalskih prevoznikov Skupnosti do letalskih prog znotraj Skupnosti — Člena 8 in 9 — Področje uporabe — Uresničevanje prometnih pravic — Odločba 2004/12/ES — Nemški ukrepi glede priletov in odletov z letališča Zürich — Obveznost obrazložitve — Prepoved diskriminacije — Sorazmernost — Dokazno breme“

Povzetek – Sodba Sodišča (tretji senat) z dne 7. marca 2013

Promet – Zračni promet – Dostop prevoznikov Skupnosti do prog znotraj Skupnosti – Ukrepi, ki jih sprejme država članica za omejitev ali zavrnitev uresničevanja prometnih pravic – Pogoji uporabe (Uredba Sveta št. 2408/92, člena 8(2) in 9(1)) Akti institucij – Obrazložitev – Obveznost – Obseg (člen 296 PDEU) Mednarodni sporazumi – Sporazum ES-Švica o zračnem prometu – Razlaga – Uporaba razlage določb prava Unije o svobodi opravljanja storitev za razlago navedenega sporazuma – Izključitev (Sporazum ES-Švica o zračnem prometu) Promet – Zračni promet – Dostop prevoznikov Skupnosti do prog znotraj Skupnosti – Operativni predpisi glede uresničevanja prometnih pravic – Preučitev, ki jo opravi Komisija, glede ukrepa države članice za zagotovitev njihove uporabe – Predmet te preučitve v okviru Sporazuma ES-Švica o zračnem prometu (Sporazum ES-Švica o zračnem prometu, člen 15(1); Uredba Sveta št. 2408/92, člen 8(1), (2) in (3)) Pritožba – Razlogi – Napačna presoja dejstev in dokazov – Nedopustnost – Nadzor Sodišča nad presojo dejstev in dokazov – Izključitev, razen ob izkrivljanju (člen 256(1), drugi pododstavek, PDEU; Statut Sodišča, člen 58, prvi odstavek)

Okoliščina, da država članica za uresničevanje prometnih pravic zahteva upoštevanje objavljenih državnih, regionalnih ali lokalnih operativnih predpisov, ki se zlasti nanašajo na varstvo okolja, to ne pomeni določitve pogoja za uresničevanje teh pravic v smislu člena 9(1) Uredbe št. 2408/92 o dostopu letalskih prevoznikov Skupnosti do letalskih prog znotraj Skupnosti. Če bi bilo tako, bi člen 8(2) te uredbe popolnoma izgubil smisel. Člen 9 te uredbe se namreč nanaša na bolj specifično skupino operativnih predpisov, ki veljajo za uresničevanje prometnih pravic, in sicer v skladu z njegovim odstavkom 1 na operativne predpise, ki določajo pogoje za uresničevanje teh pravic, te pravice omejujejo ali jih zavračajo. V zvezi s tem ukrepi iz tega člena 9 v bistvu vsebujejo vsaj pogojno ali delno prepoved navedenega uresničevanja. (Glej točke od 54 do 58.) Glej besedilo odločbe. (Glej točko 67.) Ker Švicarska konfederacija ni pristopila k notranjemu trgu Unije, katerega namen je odpraviti vse ovire, da bi se ustvaril prostor popolnoma svobodnega pretoka, ki bi bil podoben tistemu, ki ga ponuja nacionalni trg, ki med drugim vključuje svobodno opravljanje storitev, razlage določb prava Unije, ki se nanašajo na ta notranji trg, ni mogoče samodejno uporabiti za Sporazum med Evropsko skupnostjo in Švicarsko konfederacijo o zračnem prometu, če ta sam ne vsebuje izrecnih določb v zvezi s tem. Ker navedeni sporazum ne vsebuje nobene posebne določbe, na podlagi katere bi lahko za zadevne letalske prevoznike veljale določbe prava Unije o svobodi opravljanja storitev, razlage teh določb ni mogoče uporabiti za razlago navedenega sporazuma. (Glej točke od 79 do 81.) Ob preučitvi na podlagi člena 8(3) Uredbe št. 2408/92 o dostopu letalskih prevoznikov Skupnosti do letalskih prog znotraj Skupnosti, ki jo opravi Komisija glede ukrepa države članice za zagotovitev uporabe predpisov, morebitnih pravic upravljavcev letališč Švicarske konfederacije ali okoliških prebivalcev ni mogoče upoštevati. Člen 15(1) Sporazuma med Evropsko skupnostjo in Švicarsko konfederacijo o zračnem prometu namreč določa, da se letalskim prevoznikom Unije in Švicarske konfederacije v skladu z navedeno uredbo dodelijo prometne pravice med katerokoli točko v Švici in katerokoli točko v Uniji. V okviru tega je na podlagi člena 8(2) te uredbe uresničevanje navedenih pravic odvisno zlasti od objavljenih državnih, regionalnih ali lokalnih operativnih predpisov, ki se nanašajo na varnost, varstvo okolja in dodelitev slotov. Zato se lahko preučitev iz odstavka 3 tega člena 8 v zvezi z uporabo odstavkov 1 in 2 navedenega člena nanaša samo na pogoje uresničevanja teh pravic glede zadevnih letalskih povezav, ob upoštevanju uporabe teh predpisov ali ukrepov iz navedenega odstavka 1. (Glej točke 85, 87 in 88.) Glej besedilo odločbe. (Glej točki 99 in 100.)

Zadeva C-547/10 P

Švicarska konfederacija

proti

Evropski komisiji

„Pritožba — Zunanji odnosi — Sporazum med Evropsko skupnostjo in Švicarsko konfederacijo o zračnem prometu — Uredba (EGS) št. 2408/92 — Dostop letalskih prevoznikov Skupnosti do letalskih prog znotraj Skupnosti — Člena 8 in 9 — Področje uporabe — Uresničevanje prometnih pravic — Odločba 2004/12/ES — Nemški ukrepi glede priletov in odletov z letališča Zürich — Obveznost obrazložitve — Prepoved diskriminacije — Sorazmernost — Dokazno breme“

Povzetek – Sodba Sodišča (tretji senat) z dne 7. marca 2013

Promet — Zračni promet — Dostop prevoznikov Skupnosti do prog znotraj Skupnosti — Ukrepi, ki jih sprejme država članica za omejitev ali zavrnitev uresničevanja prometnih pravic — Pogoji uporabe (Uredba Sveta št. 2408/92, člena 8(2) in 9(1)) Akti institucij — Obrazložitev — Obveznost — Obseg (člen 296 PDEU) Mednarodni sporazumi — Sporazum ES-Švica o zračnem prometu — Razlaga — Uporaba razlage določb prava Unije o svobodi opravljanja storitev za razlago navedenega sporazuma — Izključitev (Sporazum ES-Švica o zračnem prometu) Promet — Zračni promet — Dostop prevoznikov Skupnosti do prog znotraj Skupnosti — Operativni predpisi glede uresničevanja prometnih pravic — Preučitev, ki jo opravi Komisija, glede ukrepa države članice za zagotovitev njihove uporabe — Predmet te preučitve v okviru Sporazuma ES-Švica o zračnem prometu (Sporazum ES-Švica o zračnem prometu, člen 15(1); Uredba Sveta št. 2408/92, člen 8(1), (2) in (3)) Pritožba — Razlogi — Napačna presoja dejstev in dokazov — Nedopustnost — Nadzor Sodišča nad presojo dejstev in dokazov — Izključitev, razen ob izkrivljanju (člen 256(1), drugi pododstavek, PDEU; Statut Sodišča, člen 58, prvi odstavek)